CELEX: 32001R0645
Language: bg
Date: 2001-03-30 00:00:00
Title: Регламент (ЕО) № 645/2001 на Комисията от 30 март 2001 година относно класирането на определени стоки в Комбинираната номенклатура

02/ 13
            
            
               BG
            
            
               Официален вестник на Европейския съюз
            
            
               237
            
         32001R0645
   
               L 091/40
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕГЛАМЕНТ (ЕО) № 645/2001 НА КОМИСИЯТА
   
   от 30 март 2001 година
   относно класирането на определени стоки в Комбинираната номенклатура
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 2658/87 на Съвета от 23 юли 1987 относно тарифната и статистическа номенклатура и Общата митническа тарифа (1), изменен последно с Регламент (ЕО) № 2559/2000 (2), и по-специално член 9 от него,
   като има предвид, че:
   
               (1)
            
            
               С оглед осигуряването на еднакво прилагане на Комбинираната номенклатура, приложена към горепосочения регламент, е необходимо да бъдат приети разпоредби относно класирането на стоките, включени в приложението към настоящия регламент.
            
         
               (2)
            
            
               В Регламент (ЕИО) № 2658/87 се определят Общите правила за тълкуване на Комбинираната номенклатура. Тези правила се прилагат също така и към всяка друга номенклатура, която се основава на нея изцяло или частично, или добавя към нея допълнителни подразделения, и която е установена чрез специфични разпоредби на Общността, с оглед прилагането на тарифни или други мерки, свързани с търговията със стоки.
            
         
               (3)
            
            
               Чрез прилагане на гореупоменатите Общи правила, стоките, описани в колона 1 от таблицата, включена в приложението към настоящия регламент, следва да бъдат класирани в съответните позиции от КН, посочени в колона 2, въз основа на мотивите, посочени в колона 3.
            
         
               (4)
            
            
               Целесъобразно е ползването на обвързваща тарифна информация, издадена от митническите органи на държавите-членки за класиране на стоки в Комбинираната номенклатура, която не съответстват на разпоредбите, установени с настоящия регламент, да може да бъде продължено за срок от три месеца, в съответствие с разпоредбите на член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (3), последно изменен с Регламент (ЕО) № 2700/2000 на Европейския парламент и на Съвета (4).
            
         
               (5)
            
            
               Мерките, предвидени в настоящия регламент, съответстват на становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 на таблицата, включена в приложението, се класират в Комбинираната номенклатура в съответните позиции от КН, посочени в колона 2 на същата таблица.
   Член 2
   Обвързващата тарифна информация, издадена от митническите органи на държавите-членки, която не съответства на разпоредбите, установени с настоящия регламент, може да продължи да бъде използвана, в съответствие с разпоредбите на член 12, параграф 6 от Регламент (ЕИО) № 2913/92, в срок от три месеца.
   Член 3
   Настоящият регламент влиза в сила на двадесетия ден след публикуването му в Официален вестник на Европейските общности.
   
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 30 март 2001 година.
      
         
            За Комисията
         
         Frederik BOLKESTEIN
         
         
            Член на Комисията
         
      
   
   
      (1)  ОВ L 256, 7.9.1987, стр. 1.
   
      (2)  ОВ L 293, 22.11.2000, стр. 1.
   
      (3)  ОВ L 302, 19.10.1992, стр. 1.
   
      (4)  ОВ L 311, 12.12.2000, стр. 17.
   ПРИЛОЖЕНИЕ
   
               Описание на стоката
            
            
               Класиране
               в позиция от КН
            
            
               Мотиви
            
         
               (1)
            
            
               (2)
            
            
               (3)
            
         
               Смес от ензими, стабилизирани върху подложка (пшенично брашно), съдържаща в един грам 2 500 единици ксиланаза и 800 единици протеаза, под формата на гранули. Продуктът може да се използва в частност като добавка в храни за животни (в пропорция от около 1 на 1 000) за подобряване на ефективността на храненето, посредством улесняване на храносмилането.
            
            
               3507 90 90
            
            
               Класирането се определя от разпоредбите на Общи правила 1 и 6 за тълкуване на Комбинираната номенклатура, както и от описанието на стоките от позиции № 3507, 3507 90 и 3507 90 90 от КН.
               Продуктът е класиран на основата на активните субстанции, които съдържа. Ензимите, в качеството си на белтъчни продукти от глава 35, се изключват от позиция 23.09 [виж Обяснителните бележки към Хармонизираната система за позиция 23.09, изключение з)]
               Подложката се използва поради качествата си, позволяващи да бъдат фиксирани и стабилизирани при висока температура голямо количество ензими, а не поради хранителните си свойства.